Carcass

Carcass er et britisk grindcore/melodic death metal-band som ble stiftet i Liverpool, England i 1985. Til å begynne med het de Disattack og spilte hardcore punk, men skiftet både navn og stil etter en kort periode. De er kjent for å være en stor inspirasjon på både grindcore og death metal. Debutalbumet ble sluppet i 1988 og heter Reek of Putrefaction. I 1990 får Carcass en ekstra gitarist, Michael Ammott, senere kjent fra Arch Enemy og Spiritual Beggars. Etter å ha gitt ut to nye album slutter Michael Ammott i bandet. Mike Hickey tar over rollen som gitarist i en periode før Carlo Regadas. Deres siste album får navnet Swansong for å markere slutten på bandet. Carcass ble splittett opp i 1995. I et intervju med Jeffrey Walker datert januar 2006 diskuterer han mulighetene for en eventuell gjenforening av Carcass.

 Musikalsk stil 
Bandet startet som et grindcore band. Debuten Reek of Putrefaction og oppfølgeren Symphonies of Sickness er i hovedsak grindcore. Begge to ses på som klassikere innen grindcore-stilarten. Sangene preges av raske riff, aggressiv tromming, dårlig produksjon og lite melodiøsitet. Sammen med Necroticism - Descanting The Insalubrious er dette den første lyriske epoken til Carcass.

Fra Necroticism - Descanting The Insalubrious og fremover ble lydbildet utviklet og forandret. Stilen endres til en mye mer sofistikert death metal stil. Produksjonen og musikken generelt gjør bandet mer tilgjengelig for allmennheten Bandet er tydeligvis inspirert av band som Death og At the Gates.

 Lyrikk 
De første tre albumene preges av kompleks medisinsk terminologi, som var en ide eks-trommeslager Ken Owen kom med på bakgrunn av hans fars medisinpraksis. Titler som «Lavaging Expectorate of Lysergide Composition» & «Feast on Dismembered Carnage» vakte provokasjon og mye oppmerksomhet rundt bandets utgivelser. Den unike lyriske stilen har vært til inspirasjon for etterfølgende grindcore band. B. Florida-bandet Death hadde sin egen dødstematikk som bidro til Carcass sin unike lyriske stil.

 Medlemmer 
 Sist kjente besetning 
 Jeffrey Walker – Bassist og vokalist (1987–1995)
 Bill Steer – Gitarist og vokalist (1985–1995)
 Carlo Regadas – Gitarist (1994–1995)
 Ken Owen – Trommeslager (1985–1995)

 Tidligere medlemmer 
 Sanjiv – Vokalist (1985–1987)
 Michael Ammott – Gitarist (1990–1993)
 Mike Hickey – Gitarist (1993–1994)

 Utgivelser 
 Full-lengde album 
ÅrTittelPlateselskapLine-up1988Reek of PutrefactionEarache RecordsJeff Walker, Bill Steer og Ken Owen1989Symphonies of SicknessEarache RecordsJeff Walker, Bill Steer og Ken Owen1992Necroticism - Descanting The InsalubriousEarache RecordsJeff Walker, Bill Steer, Ken Owen og Michael Amott1993HeartworkEarache RecordsJeff Walker, Bill Steer, Ken Owen og Michael Amott1996SwansongEarache RecordsJeff Walker, Bill Steer, Ken Owen og Carlo Regedas
 Eksterne lenker 





Kategori:Britiske death metal-band
Kategori:Grindcore-band
Kategori:Band etablert i 1985